  Туспуктэм: Руслан Нуриахметов Наталия Сильвестрова Дэбес ёросысь Тольён гуртысь лулчеберет юртэз но Эграысь «Нефтяник» лулчеберетъя но спортъя дворецез тупатъязы. Ужъёсты «Культура малой Родины» ӵектос улсын быдэстӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Тольёнысь лулчеберетъя юртын укноосты, ӧсъёсты, электрической лэсьтэтъёсты воштӥзы, фойеысь борддоръёсты буязы, мисьтаськон но педло потан интыез лэсьтӥзы. Эграысь «Нефтяник» лулчеберетъя но спортъя дворецын учкон залэ выль тыл тӥрлык пуктӥзы но катанчи ошизы. Тодэ вайытом, 2023-тӥ арын «Огъя Россия» партилэн «Культура малой родины» ӵектосэзъя Удмуртиын 28 лулчеберет юртъёсты выльдозы. Та дырлы Вавож, Юкаменск, Сарапул, Ува, Дэбес ёросъёсын тупатъян ужъёсты быдэстӥзы ни. Озьы ик ӵектос улсын муниуипал лулчеберет юртъёслэсь материально-технической базазэз выльдо, музейёсы, театръёсы, лыдӟетъюртъёсы кулэ тӥрлык басьто. Тегъёс: Лулчеберет тупатъянужъёс Дэбес Эгра Удмуртия  